recursal/SuperWikiNEXT-32B huggingface dataset:
|  |  |
| --- | --- |
| Search Wikisource | விக்கிமூலத்தில் பின்வரும் தலைப்பிலான எழுத்தாக்கம் உள்ளது:
**திருக்குறள்** |

நமது அறிவு வலிமை பெற்று வளர்ந்துகொண்டே இருக்கிறது. ஒவ்வொருவருடைய அறிவும் அவரவர் முன்னோர் விதையிலிருந்து சூழல் தரும் உரத்தால் வளர்ந்துகொண்டிருக்கிறது. இந்த அறிவு வாலிபத் தன்மை கொண்ட வாலறிவு. வெளிச்சத்தால் கண் தெரிவதையும், காற்றலையால் காது கேட்பதையும் நமது அறிவு கண்டுபிடித்துக் கொள்கிறது. நம் அறிவு இத்தகைய வலிய வாலிபத் தன்மை பெற்று நம் மனத்தில் வளர்வது போல, இறையறிவு வாலிதாக (transparent) சரியோ தவறோ, நல்லதோ கெட்டதோ எப்படிப்பட்டதாயினும் தாங்கிக்கொண்டு சரியாக இயங்கும் ஆற்றல் மிக்கதாக விளங்குகிறது. இறைவன் அறிவு நம் அறிவுக்குள் இருப்பினும் அது வேறுபட்டதாகவும் விளங்குகிறது. அது வானவெளி போல் தூய்மையானது. வானவெளி அண்டங்களையும், ஆற்றல்களையும், தோன்றி மறையும் அறிவாற்றலையும் சுமந்துகொண்டு இயங்கும் பேராற்றல் மிக்கது. 
இந்த வாலறிவை வள்ளுவர் வாலறிவு என்கிறார்.

வாலறிவாக விளங்கும் வாலறிவனை அறிஞர்கள் பல்வேறு கோணங்களில் பார்க்கின்றனர். மணக்குடவர் இந்த வாலறிவனை "விளங்கிய அடிவினை உடையவன்" என்கிறார். பரிமேலழகர் "மெய்யறிவினை உடையான்" என்கிறார். பரிதியார் "மேல் அறிவாளனான சிவன்" என்கிறார். காலிங்கர் "மாசற்ற அறிவுருவாகிய இறைவன்" என்கிறார்.  புலவர் குழந்தை – உண்மையறிவு உடையவன்

மேற்கோள்
--------

1. ↑  திருக்குறள் உரைக்கொத்து, திருப்பனந்தாள் மடம் வெளியீடு
2. ↑  நூல் - திருக்குறள் புலவர் குழந்தை உரை, முதலியல், இறைநலம், பக்கம் 3

| **இறைவன், வள்ளுவர் பார்வை** |  |
| --- | --- |
| இறைவன், அகப்பார்வை | ஆதிபகவன் | வாலறிவன் | மலர்மிசை ஏகினான் | வேண்டுதல் வேண்டாமை இலான் | பொறிவாயில் ஐந்து அவித்தான் | தனக்கு உவமை இல்லாதான் | அறவாழி அந்தணன் | எண்குணத்தான் | இறை வணக்கம் | நீத்தார் | தெய்வம் | ஊழ் * பா
* உ
* தொ
 |
***அன்சோனியா லாட்டிடிஸ்க்கா*** (*Ansonia latidisca*, பொதுவாக *Sambas stream toad* அல்லது *Bornean rainbow toad*, **போர்ணிய வானவில் தேரை**), என்பது ஒரு வகைத் தேரை இனமாகும். இவ்வினம் இந்தோனேசியா, மற்றும் மலேசியாவில் கண்டுபிடிக்கப்பட்டுள்ளன. மிதவெப்ப மண்டல அல்லது வெப்பமண்டலத் தாழ்நிலக் காடுகள் அல்லது ஆறுகள் ஆகியன இவற்றின் இயற்கையான வாழ்விடங்கள் ஆகும். இவை மிக அரிதான அல்லது முற்றாக அழிந்த இனமாக வகைப்படுத்தப்பட்டுள்ளது.

*அன்சோனியா லாட்டிடிஸ்க்கா* இனம் "உலகில் தேடப்படும் முதல் 10 தவளை" இனங்களில் ஒன்றாக 2010 ஆம் ஆண்டில் வகைப்படுத்தப்பட்டது. 2011 சூலையில் மலேசியாவின் சரவாக் மாநிலத்தின் மலேசியப் பல்கலைக்கழகத்தைச் சேர்ந்த முனைவர் இந்திராநீல் தாஸ் என்பவரின் தலைமையில் ஆய்வாளர்கள் குழு ஒன்று இவ்வகைத் தேரைகளைக் கண்டுபிடித்தனர். மேற்கு சரவாக்கின் குனுங் பென்றிசன் மலைத்தொடரில் உள்ள மிக உயரமான மரக் கொப்புகளில் இவ்வகையான மூன்று தேரையினக்களைப் படம் பிடித்துள்ளனர். இக்கண்டுபிடிப்புகளுக்கு முன்னர் 1920களின் ஆய்வாளர்களின் தகவல்களின் அடிப்படையில் இவ்வகைத் தேரைகளின் மாதிரிப்படங்களே வரையப்பட்டுள்ளன.

மேற்கோள்கள்
-----------

1. ↑  ""Lost" Amphibian Stages Amazing Reappearing Act in Borneo after Eluding Scientists for 87 years". Conservation International. 14 July 2011 அன்று பார்க்கப்பட்டது.
2. ↑  "BBC Nature - Lost rainbow toad is rediscovered". Bbc.co.uk. 2011-07-14 அன்று பார்க்கப்பட்டது.
3. ↑  "Rainbow toad: Found after 87 years, first photo ever". csmonitor.com. 2011-07-15 அன்று பார்க்கப்பட்டது.

வெளி இணைப்புகள்
---------------

விக்கியினங்கள் தளத்தில் பின்வரும் தலைப்பில் தகவல்கள் உள்ளன:
***அன்சோனியா***

விக்கிமீடியா பொதுவகத்தில்,  
 ***அன்சோனியா***   
என்பதின் ஊடகங்கள் உள்ளன. 

* Inger, R. Das, I. Stuebing, R. Lakim, M. & Yambun, P. 2004. Ansonia latidisca. 2006 IUCN Red List of Threatened Species.  Downloaded on 21 July 2007.
பிரிட்சு ஆப்மேன்
**பிரிட்சு ஆப்மேன்** *(Fritz Hofmann)* செருமன் நாட்டைச் சேர்ந்த ஒரு கரிம வேதியியலாளர் ஆவார். பிரடெரிக் காரல் ஆல்பெர்ட்டு என்றும் இவர் அழைக்கப்படுகிறார். 1866 ஆம் ஆண்டு நவம்பர் மாதம் 2 அன்று கொல்லேடா நகரில் ஆப்மேன் பிறந்தார். முதன் முதலில் செயற்கை முறையில் செயற்கை இரப்பரை பிரிட்சு ஆப்மேன் தயாரித்தார். 1956 ஆம் ஆண்டு அக்டோபர் மாதம் 22 அன்று செருமனியின் ஆனோவர் நகரில் பிரிட்சு ஆப்மேன் இறந்தார். 

ஆப்மேன் செருமனியிலுள்ள உரோசுடாக் பல்கலைக்கழகத்தில் வேதியியல் படித்தார்.  1909 ஆம் ஆண்டு செப்டம்பர் மாதம் 12 அன்று உலகின் முதல் செயற்கை ரப்பர் தயாரிப்பதற்கான காப்புரிமைக்கு இவர் விண்ணப்பித்தார்.

விருதுகள்
---------

1912 ஆம் ஆண்டில் செயற்கை இரப்பர் குறித்த ஆராய்ச்சிக்காக செருமன் வேதியியல் கழகம் ஆப்மேனுக்கு எமில் பிசர் பதக்கத்தை வழங்கி சிறப்பித்தது.

மேற்கோள்கள்
-----------

1. ↑  See entry of Fritz Hofmann in Rostock Matrikelportal
2. ↑  "[[Lanxess]] documentation". 2009-03-30 அன்று மூலம் பரணிடப்பட்டது. 2009-09-12 அன்று பார்க்கப்பட்டது.

புற இணைப்புகள்
--------------

* Newspaper clippings about பிரிட்சு ஆப்மேன் in the 20th Century Press Archives of the German National Library of Economics
**அறுகுளோரோஇருசிலேன்** *(Hexachlorodisilane)* என்பது Si2Cl6 என்ற மூலக்கூற்று வாய்ப்பாடு கொண்ட ஒரு கனிம வேதியல் சேர்மமாகும். நிறமற்ற திரவமாகக் காணப்படும் இத்திரவம் ஈரக் காற்றில் புகைகிறது. வினைப்பொருள் மற்றும் சிலிக்கான் உலோகத்தின் துரிதமாக ஆவியாகின்ற தயாரிப்பு முன்னோடியாகவும் விளங்குகிறது.

தயாரிப்பு மற்றும் அமைப்பு
-------------------------

அறுகுளோரோஇருசிலேன் மூலக்கூறானது ஈத்தேன் மூலக்கூறின் அமைப்பைப் போலவே Si-Si பிணைப்பு நீளம் 0.233 நானோமீட்டர் அளவுடன் அமைந்துள்ளது .

கால்சியம் சிலிசைடு போன்ற சிலிசைடுகளை குளோரினேற்றம் செய்வதால் அறுகுளோரோ இருசிலேன் உருவாகிறது. இந்தத் தனித்துவ வினை வருமாறு:

CaSi2 + 4 Cl2 → Si2Cl6 + CaCl2

வினைகள் மற்றும் பயன்கள்
-----------------------

400°செல்சியசு வெப்பநிலையில் காற்று அல்லது நைட்ரசனில் அறுகுளோரோஇருசிலேன் பல மணி நேரங்களுக்கு நிலைப்புத் தன்மையுடன் உள்ளது. ஆனால் அறை வெப்பநிலையிலும் கூட இலூயிக் அமிலத்தின் முன்னிலையில் பன்னிருகுளோரோநியோஐஞ்சிலேன் மற்றும் சிலிக்கான் நாற்குளோரைடுகளாக மாறுகிறது.

3 Si2Cl6 → SiCl4 + Si5Cl12
சிலிக்கான் அடிப்படையிலான சேர்மங்களை உருவாக்குவதில் இம்மாற்று முறை பயனுள்ளதாக இருக்கிறது. இச்சேர்மங்கள் ஒளிவோல்ட்டா மின்கலம் போன்ற குறைகடத்தும் கருவிகளில் பயனாகிறது.

பாசுபீன் ஆக்சைடு போன்ற சேர்மங்களில் ,பொதுச் செயல்முறையான ஆக்சிசன் நீக்க வினைகளுக்கும் இச்சேர்மம் ஒரு முகவராகச் செயல்படுகிறது.

2 Si2Cl6 + OPR3 → OSi2Cl6 + PR3

மேற்கோள்கள்
-----------

1. 1 2  Simmler, W. "Silicon Compounds, Inorganic", *Ullmann's Encyclopedia of Industrial Chemistry*, Weinheim: Wiley-VCH. எஆசு:10.1002/14356007.a24\_001
2. ↑  T.L. Cottrell, "The Strengths of Chemical Bonds," 2nd ed. Butterworths, London, 1958.
3. ↑  Seo, E.S.M; Andreoli, M; Chiba, R (2003). "Silicon tetrachloride production by chlorination method using rice husk as raw material". *Journal of Materials Processing Technology* **141** (3): 351. doi:10.1016/S0924-0136(03)00287-5.
**பிரத்யுமன்சிங் மகிபத்சிங் ஜடேஜா** (*Pradhyumansinh Mahipatsinh Jadeja*) என்பவர் இந்தியாவின் குஜராத் மாநிலத்தில் உள்ள அப்தாசா சட்டமன்ற உறுப்பினர் ஆவார். இவர் 2017 சட்டமன்றத் தேர்தலில் அப்தாசா தொகுதியிலிருந்து பாரதிய ஜனதா கட்சியின் வேட்பாளர் சபில் படேலை 10,000 வாக்குகளுக்கு மேல் தோற்கடித்தார். இவர் 2020ஆம் ஆண்டு இந்திய மாநிலங்களவைத் தேர்தலுக்குச் சற்று முன்பு பாரதிய ஜனதா கட்சிக்கு மாறினார். எனவே அப்டாசாவில் இடைத்தேர்தல் நடைபெற்றது. இவர் 2020 தேர்தலில் மீண்டும் பாஜக வேட்பாளராகப் போட்டியிட்டுத் தேர்ந்தெடுக்கப்பட்டார். இவர் விவசாயியாக உள்ளார். இடைத்தேர்தலில் வெற்றிபெற்ற ஜடேஜா மீண்டும் 2022 திசம்பரில் நடைபெற்ற குசராத்து சட்டமன்றத் தேர்தலில் பாஜக சார்பில் போட்டியிட்டு வெற்றிபெற்றார்.

மேற்கோள்கள்
-----------

1. ↑  "Indian Politician".
2. ↑  "Pm Jadeja".
3. ↑  "abdasa-assembly-vidhan-sabha-constituency-elections". 2020-08-14 அன்று மூலம் பரணிடப்பட்டது. 2022-12-09 அன்று பார்க்கப்பட்டது.
4. ↑  "abdasa-gujarat-assembly-by-election-results-2020".
5. ↑  "abdasa-assembly-elections-gj-1".
6. ↑  "Pm Jadeja".
7. ↑
நொதிசார் எதிர்ப்புரதச் சோதனை (எலைசா)
 பக்கவாட்டப் பரவுச் சோதனை
**அறுதியீட்டு நோயெதிர்ப்பியல்** (Diagnostic immunology; Immunodiagnostics) என்பது முதன்மையாக எதிர்ப்பி-எதிர்ப்பான் வினைகளை அடிப்படையாகக் கொண்டுப் பிணிகளைக் கண்டறியும் செயல்முறையியலாகும். நோயெதிர்ப்பியலை நோயறியும் செயல்முறைகளுக்கு உபயோகப்படுத்தும் கருத்தாக்கம் ஊனீர் இன்சுலின் அளவுகளைக் கண்டறியும் சோதனை மூலம் 1960 ஆம் ஆண்டில் அறிமுகப்படுத்தப்பட்டது. பின்பு, இரண்டாவதாக 1970 ஆம் ஆண்டில் தைராக்சின் சோதனை இம்முறையில் உருவாக்கப்பட்டது.

மிகக் குறைந்த அளவுகளில் உள்ள (உயிர்)வேதிப்பொருட்களைக் கண்டறிய இத்தகு நோயெதிர்ப்பியல் அறுதியீட்டு முறைகள் பெரிதும் பயன்படுகின்றன. கண்டறிய வேண்டிய எதிர்ப்பிகளுக்கெதிரான எதிர்ப்பான்களை கதிரியக்கக் குறியீடு, ஒளிரும் குறியீடு அல்லது வேதி வினைகள் மூலம் வண்ணங்களை உருவாக்கும் நொதி ஆகியவற்றைக் கொண்டுப் பிணைத்து பரிசோதனைகளில் ஆய்விகளாக (probes) உபயோகப்படுத்த முடியும். கர்ப்பச் சோதனைகள், நோயெதிர்ப்பிய படிவுகள் (immunoblots), நொதிசார் எதிர்ப்புரதச் சோதனை (ELISA), நோயெதிர்ப்புத் திசுவேதியியல் (immunohistochemistry) ஆகியவற்றில் இத்தகுத் தொழில் நுட்பம் பயன்படுகிறது. இச்சோதனைகளின் அறுதியிடும் வேகம், துல்லியம், எளிமை ஆகியப் பண்புகள் நோயறிதல், தீநுண்மங்களைக் கண்டறிதல், சட்டவிரோதமான மருந்துகளைச் (போதைப் பொருட்கள்) சோதித்தல், ஏற்புடைய இரத்தப் பிரிவுகளை ஆராய்தல் போன்றவற்றில் விரைவுச் சோதனை முறைகளை உருவாக்க, மேம்படுத்த உதவுகின்றன. என்றாலும், சில எதிர்ப்பிகளிலுள்ள புரத (அமினோ அமில) ஒற்றுமைகள் தவறான நேர்முறைகளைத் (முடிவுகளைத்) தரலாம். எதிர்ப்பான்களின் பிற சம்பந்தமில்லாத எதிர்ப்பிகளுடன் குறுக்குப் பிணையும் தன்மை (cross-reactivity) இத்தகுப் பரிசோதனைகளில் பிறழ்வினைகளை (தவறுகளை) உருவாக்கலாம்.

தற்பொழுது நொதிசார் எதிர்ப்புரதச் சோதனை (எலைசா), பக்கவாட்டப் பரவுச் சோதனை ஆகிய இரண்டும் முதன்மையான உபயோகப்படுத்தப்படும் அறுதியீட்டு நோயெதிர்ப்பியல் சோதனை வடிவங்களாகும்.

மேற்கோள்கள்
-----------

1. ↑  RS Yalow and SA Berson (1960). "Immunoassay of Endogenous Plasma Insulin in Man". *Journal of Clinical Investigation* **39** (7): 1157–1175.. .
2. ↑  RJ Ekins (1970). "Radioimmunoassay of Thyroid and Steroid Hormones". *British Journal of Radiology* **43** (515): 828.
3. ↑  Miller JJ, Valdes R (February 1991). "Approaches to minimizing interference by cross-reacting molecules in immunoassays". *Clin. Chem.* **37** (2): 144–53. பப்மெட்:1993317. .

| * பா
* உ
* தொ
நோயெதிர்ப்பியல் பிரிவுகள் |
| --- |
| 
* அறுதியீட்டு நோயெதிர்ப்பியல்
* இனப்பெருக்க நோயெதிர்ப்பியல்
* உருவாக்க நோயெதிர்ப்பியல்
* என்புநோயெதிர்ப்பியல்
* தடுப்பாற்றலியல்
* நோயெதிர்ப்பியச் சிகிச்சை
* நோயெதிர்ப்பியவேதியியல்
* நோயெதிர்ப்புக்கருத்தியல்
* நோயெதிர்ப்புக்கல்வி
* புற்றுநோயெதிர்ப்பியல்
* மரபார்ந்த நோயெதிர்ப்பியல்
* மருத்துவ நோயெதிர்ப்பியல்

 |
**இடால்மேசன்** (*Dalmatian*) என்பது ஒரு வகை நாய் ஆகும். இதன் பூர்வீகம் குரோவாசியா ஆகும். இதன் உடலில் திட்டு திட்டாக காணப்படும் கறுப்பு வெள்ளைப் புள்ளிகள் இதன் சிறப்பு அம்சமாகும். பண்டைக் காலத்தில் சுமை இழுக்கப் பயன்பட்டது. தற்காலத்தில் இது குடும்பத்தினரோடு பழகுவதற்கு சிறந்த நாய் என கருதப்படுகிறது.

உடல்
----

இது நடுத்தரமான உடல்வாகு கொண்டது. இதன் எடை 16 கிலோகிராம் முதல் 32 கிலோகிராம் வரை இருக்கும்.இதன் உயரம் சுமார் 48 முதல் 61 செண்ட்டி மீட்டர் ஆகும். ஆண் நாயானது பெண் நாயை விட சற்று பெரியதாக இருக்கும். இதன் கால் நகங்கள் வெள்ளையாக இருக்கும்.இதன் கண்கள் நீலம் அல்லது பழுப்பு வண்ணத்தில் இருக்கும். சில நாய்களுக்கு ஒரு கண் நீலமாகவும் மற்றொரு கண் பழுப்பு வண்ணத்தில் இருக்கும்.

பயன்கள்
-------

இது சிலசமயங்களில் மீட்புப் பணிக்காக பயன்படுத்தப்படுகிறது.மேலும் பாதுகாவலாகவும் , விளையாட்டுப் பயிற்சித் துணையாகவும் , தீயணைப்புப் பிரிவிலும் பயன்படுகிறது.

உசாத்துணை
---------

1. ↑  "Croatian Kennel Club". Hks.hr. 30 May 2011. 2012-05-22 அன்று பார்க்கப்பட்டது.
2. ↑  "American Kennel Club – Dalmatian". Akc.org. 2011-10-26 அன்று பார்க்கப்பட்டது.
3. ↑  Thornton, Kim Campbell. "THE DALMATIAN." Dog World 89.11 (2004): 24.
**ஐரோப்பியப் பூச்சியியல் ஆய்விதழ்** (*European Journal of Entomology*) என்பது செக் அறிவியல் கழகத்தினால் வெளியிடப்படும் சக மதிப்பாய்வு செய்யப்படும் திறந்த அணுகல் கொண்ட அறிவியல் ஆய்விதழ் ஆகும். இது வருடத்திற்கு நான்கு முறை வெளியாகும் காலாண்டு இதழாகும். இதில் பலகாலிகள், கெலிசராட்டு உள்ளடக்கிய பூச்சியியல் ஆய்வுகளையும் நிலத்தில் வாழும் ஓடுடைய கணுக்காலிகள் குறித்த ஆய்வுகளையும் வெளியிடுகிறது. இது 1904ஆம் ஆண்டில் செக் பூச்சியியல் சங்கத்தால் *ஆக்டா சொசைட்டாடிஸ்* *என்டோமோலாஜிகே போஹேமியா* என்ற தலைப்பில் நிறுவப்பட்டது. பின்னர் *ஆக்டா என்டோமோலாஜிகா போஹெமோசுலோவாக்கா* எனப் பெயரிடப்பட்டது. ஆய்விதழின் அட்டைப்படத்தில் சித்தரிக்கப்பட்டுள்ள பூச்சி *பைரோகோரிசு ஆப்டெரசு* ஆகும். *ஆய்விதழ் மேற்கோள் அறிக்கைகளின்படி*, இந்த ஆய்விதழின் 2020ஆம் ஆண்டிற்கான தாக்கக் காரணி 1.182 ஆகும். 2016ஆம் ஆண்டில், இந்த ஆய்விதழ் மின்னணு இதழாக மட்டுமே திறந்த அணுகலுடன் வெளியாகிறது.

மேற்கோள்கள்
-----------

1. ↑  "European Journal of Entomology: About the Journal". 2013-04-01 அன்று பார்க்கப்பட்டது.
2. ↑

வெளி இணைப்புகள்
---------------

* அதிகாரப்பூர்வ இணையதளம்
**ஐரோப்பிய இளைஞர் பிரச்சாரம்** (EYC) - 1950 களில் செயல்பட்டது - சிஐஏ முன்னணி அமைப்பான யுனைட்டட் ஐரோப்பாவின் (ACUE) அமெரிக்கக் குழுவால் நிதியளிக்கப்பட்ட அமைப்பு ஆகும், மேலும் கிழக்கு ஐரோப்பிய ஒன்றியத்தில் கம்யூன்டர்னனுக்கு ஒரு பிரதிபலிப்பாக உருவாக்கப்பட்டது. EYC ஐரோப்பிய இயக்கத்தின் ஒரு பகுதியாக உள்ள இளம் ஐரோப்பிய இயக்கத்துடன் இணைக்கப்படவில்லை.

ஐரோப்பிய இளைஞர்களிடையே ஒரு ஐரோப்பிய-ஐரோப்பிய அணுகுமுறையை ஊக்குவிப்பதற்காக EYC பணியாற்றி, "மாநாடுகள் மற்றும் கண்காட்சிகள், சினிமா நிகழ்ச்சிகள், ரேடியோ ஒளிபரப்புகள் மற்றும் வெளியீடுகள் ஒரு பெரிய வரிசை" ஆகியவற்றின் பாரிய விளம்பர பிரச்சாரத்தை நடத்தியது. ஜீன் மோரே மற்றும் ஃபாஸ்டா டெஸ்ஹோர்ம்ஸ் இந்த நேரத்தில் முக்கிய அமைப்பாளர்களாக இருந்தனர்.

  

EYC கிறிஸ்டினா நோர்விக்குடைய டாக்டர் ஆய்வு, கிறிஸ்டினா நார்விக், "15 க்கும் மேற்பட்ட ஐரோப்பிய நாடுகளில் வேறுபட்ட முறையில் EYC, ஒவ்வொன்றும் வெவ்வேறு விதமாகவும், தீவிரமாக மாறி வருகின்றன என்றும் தெரிவிக்கிறது. பெனெலக்ஸ் நாடுகளும் தங்கள் பங்கைக் கொண்டிருந்தன ... கிழக்கு ஐரோப்பாவில் உள்ள நாடுகள் இன்னமும் ஜனநாயகத்திற்கு மாற்றப்பட்டு, ஐரோப்பாவைச் சேர்ந்தவையாகும் என்று பல தீவிரமான நபர்கள் நினைத்தனர்.ஆனால் பனிப்போர் உண்மையில் ஐரோப்பிய ஒருங்கிணைப்பு செயல்பாட்டில் முக்கிய பங்கைக் கொண்டிருந்தது, ஒரு உள்ளூர் மட்டத்தில் ... 1951 இல் மேற்கு ஐரோப்பிய மற்றும் அமெரிக்க அரசியல்வாதிகள் உள்ள கிழக்கு பெர்லின் நகரில் நடைபெற்ற சர்வதேச இளைஞர் விழா இது EYC க்கு ஐரோப்பிய ஒன்றியத்தின் ஒத்துழைப்புடன் அமைக்கப்பட்டிருந்தது. ஐக்கிய நாடுகள் சபையின் அமெரிக்கக் குழுவானது அதன் உறுப்பினர்கள் அமெரிக்க இரகசிய சேவை முகவர்களாக இருந்தனர், அமெரிக்க நிதியுதவி இல்லாமல் பிரச்சாரம் உயிர்பிழைத்திருக்க முடியாது இ. "

EYC 1958 இல் கலைக்கப்பட்டது, ஏனெனில் அதன் ஒரே funder, ACUE, அதன் நிதி திரும்பியது.

மேலும் காண்க
------------

* ஐரோப்பிய சமூகங்களின் வரலாறு (1945-1957)

குறிப்புகள்
-----------

1. ↑  DANGO பரணிடப்பட்டது 2016-03-03 at the வந்தவழி இயந்திரம் Database of Archives of Non Governmental Organizations
2. ↑  eui.eu: "'We are Europe' – The European Youth Campaign (1951-1958) and the role of youth in uniting Europe" 16 Apr 2013, retrieved 31 May 2014
வடிவவியலில் **அறுகோணப் பட்டைக்கூம்பு** (*hexagonal pyramid*) என்பது அறுகோண வடிவ அடிப்பக்க முகங்கொண்ட பட்டைக்கூம்பு. அதன் அறுகோணவடிவ அடிமுகத்தின்மீது இருசமபக்க முக்கோண வடிவத்தில் ஆறு பக்கவாட்டு முகங்கள் அமைந்திருக்கும். இந்த ஆறு முகங்களும் மேல் உச்சிப்புள்ளியில் ஒன்றையொன்று சந்திக்கும். எல்லாப் பட்டைக்கூம்புகளையும் போல இதுவும் தன் இருமம் உடையது.

ஒழுங்கு நேர்பட்டைக்கூம்பானது ஒழுங்குப் பல்கோணிவடிவ அடிப்பக்கமுடையதாகவும், அடிப்பக்கத்தின் மையப்புள்ளிக்கு நேர் மேலாக மேலுச்சியுடனும் இருக்கும். இதனால் அதன் மேலுச்சி, அடிப்பக்க மையம், ஒரு முனை ஆகிய மூன்று புள்ளிகளும் ஒரு செங்கோண முக்கோணத்தை அமைக்கும்.

தொடர்புள்ள பன்முகிகள்
---------------------

| ஒழுங்கு பட்டைக்கூம்புகள் |
| --- |
| Digonal | முக்கோணம் | சதுரம் | ஐங்கோணம் | அறுகோணம் | எழுகோணம் | எண்கோணம் | நவகோணம் | தசகோணம்... |
| ஒழுங்கற்ற | ஒழுங்கு | சமபக்கம் | இருசமபக்கம் |
|  |  |  |  |  |  |  |  |  |
|  |  |  |  |  |  |  |  |  |

வெளியிணைப்புகள்
---------------

* Weisstein, Eric W. "Hexagonal Pyramid", *MathWorld*.
* Virtual Reality Polyhedra www.georgehart.com: The Encyclopedia of Polyhedra
	+ Conway Notation for Polyhedra Try: "Y6"
கைவினைக் கிராமம் in தெலங்காணா, இந்தியாவார்ப்புரு:SHORTDESC:கைவினைக் கிராமம் in தெலங்காணா, இந்தியா
**சில்பராமம்** (*Shilparamam*) என்பது கலை மற்றும் கைவினை கிராமமாகும். இது இந்திய மாநிலமான தெலங்காணாவின் ஐதராபாத்தின், மாதபூரில் அமைந்துள்ளது.

பாரம்பரிய கைவினைப்பொருட்களைப் பாதுகாப்பதற்கான சூழலை உருவாக்கும் யோசனையுடன் இந்த கிராமம் உருவானது. ஆண்டு முழுவதும் விழாக்களும் நடைபெறுகிறது.

ஐதராபாத்து நகரத்திலிருந்து சில கிலோமீட்டர் தொலைவில் அமைந்திருக்கும் இந்த கிராமம், ஒரு கைவினைக் கிராமமாக 1992ஆம் ஆண்டில் உருவானது. 65 ஏக்கர்கள் (260,000 m2) பரந்து விரிந்துள்ளது. இந்தியாவின் நவீன மைய நகரமான இது பாரம்பரியம் மற்றும் கலாச்சார பாரம்பரியத்தின் அழகிய சூழலை வழங்குகிறது. இந்திய கலை மற்றும் கைவினைகளை மேம்படுத்துவதற்கும் பாதுகாப்பதற்கும் மற்றும் கைவினைக் கலைஞர்களை ஊக்குவிப்பதற்கும் மாநில அரசு இந்த தளத்தை நிறுவியது.

சில்பராமத்தில் ஈர்ப்புகள்
-------------------------

 மரத்தாலான கைவினை மாதிரிகள், ஐதராபாத்தில் உள்ள சில்பராமத்தில் காட்சிக்கு வைக்கப்பட்டுள்ளன
### கிராமிய அருங்காட்சியகம்

மரங்களால் சூழப்பட்ட கிராமப்புற அருங்காட்சியகம் வழக்கமான இந்திய கிராமத்தின் மாதிரி சித்தரிப்பாகும். சுடப்பட்ட களிமண் மற்றும் கூரைகளால் கட்டப்பட்ட 15க்கும் மேற்பட்ட குடிசைகள், கிராமப்புற மற்றும் பழங்குடியினரின் வாழ்க்கை முறைகளையும் பல்வேறு கைவினைஞர்களின் வாழ்க்கையையும் சித்தரிக்கின்றன. நகரவாசிகளுக்கும் இதற்கு முன்பு ஒரு கிராமத்திற்குச் செல்லாதவர்களுக்கும் இது கிராமப்புற வாழ்க்கைக்கு ஒரு சாளரத்தை வழங்குகிறது. கிராமப்புற கைவினைஞர்களின் அன்றாட நடவடிக்கைகளை சித்தரிக்கும் சிற்பங்கள் மற்றும் வாழ்க்கை அளவு மாதிரிகள் இந்த அருங்காட்சியகத்தில் உள்ளன.

 கிராமிய அருங்காட்சியகத்தில் களிமண் மாதிரிகள்

புகைப்படத் தொகுப்பு
-------------------

 புத்தர் சிலை கல்லில் செதுக்கப்பட்டுள்ளது
* சில்பராமத்தில் இரு சக்கர வாகனங்களின் மாதிரிகள் காட்டப்பட்டுள்ளது சில்பராமத்தில் இரு சக்கர வாகனங்களின் மாதிரிகள் காட்டப்பட்டுள்ளது
* சில்பராமத்தில் ஒரு கைவினைப் பொருட்கள் விற்பனையாளர் சில்பராமத்தில் ஒரு கைவினைப் பொருட்கள் விற்பனையாளர்
* சில்பராமத்தில் காட்டப்படும் தெய்வங்களின் கைவினைப் பொருட்கள் மாதிரிகள் சில்பராமத்தில் காட்டப்படும் தெய்வங்களின் கைவினைப் பொருட்கள் மாதிரிகள்
* சில்பராமத்தில் வண்ண களிமண் மாதிரிகள் விற்பனைக்கு உள்ளன சில்பராமத்தில் வண்ண களிமண் மாதிரிகள் விற்பனைக்கு உள்ளன
* சில்பராமத்தில் புத்தரின் களிமண் மாதிரி காட்சிக்கு வைக்கப்பட்டுள்ளதுசில்பராமத்தில் புத்தரின் களிமண் மாதிரி காட்சிக்கு வைக்கப்பட்டுள்ளது
* சில்பராம் நெசவாளர்கள் களிமண் மாதிரிகள்சில்பராம் நெசவாளர்கள் களிமண் மாதிரிகள்
* சில்பராமத்தில் கைப்பைகள்சில்பராமத்தில் கைப்பைகள்
* சில்பராமத்தில் பாறைப் பூங்காசில்பராமத்தில் பாறைப் பூங்கா

மேற்கோள்கள்
-----------

1. ↑
2. ↑

வெளி இணைப்புகள்
---------------

விக்கிமீடியா பொதுவகத்தில்,  
 ***சில்பராமம்***   
என்பதின் ஊடகங்கள் உள்ளன. 

* Official site
* Mini Shilparamam Uppal Official site பரணிடப்பட்டது 2020-02-25 at the வந்தவழி இயந்திரம்
பிரிட்டனில் தொடர்வண்டி ஒட்டுநரின் வேகத்தடை கருவி
**அபாயச் சங்கிலி** ( emergency brake (train) என்பது ஆபத்துக்காலங்களில் பயணிகள் தொடருந்தை நிறுத்த உதவும் கருவியாகும்.

வேகத் தடை செயல்படும் விதம்
--------------------------

தொடருந்தை உடனடியாக நிறுத்தும் வேகத்தடைக்கு பெயர் **நியூமாட்டிக் பிரேக்** என்பதாகும். தொடருந்தில் கம்ரெசர் என்னும் காற்று சேகரிப்பானை வைத்திருப்பார்கள். இதில் காற்றை அழுத்தத்துடன் ஒரு முதன்மை உருளையில் சேகரித்து வைத்திருப்பார்கள். இதில் இருந்து ஓட்டுநரின் கட்டுப்பாட்டில் ஒரு குழாய் ஒவ்வொரு பெட்டிக்கும் காற்றழுத்தம் செல்லும். இக்குழாய் ஒவ்வொரு பெட்டியிலும் இணைக்கப்பட்டிருக்கும். இதேபோல ஒவ்வொரு பெட்டியிலும் தனித்தனியாகவும் காற்றழுத்த உருளைகள் இருக்கும். இந்த உருளைகளிலும் காற்று அழுத்தத்துடன் சேகரித்து வைக்கப்பட்டிருக்கும். இதிலும் முதன்மை உருளையிலும் காற்றழுத்தம் ஒரே அளவாக இருக்கும். இவை இரண்டு அழுத்தங்களும் ஒரே அளவாக இருக்கும்வரை வேகத்தடைக் கட்டைகள் சக்கரங்களின் மேல் படாமல் இருக்குமாறு வடிவமைக்கப்பட்டுள்ளன. ஒட்டுநர் வண்டியை உடனே நிறுத்த விரும்பினால் முதன்மை உருளையில் இருந்து வரும் காற்றை நிறுத்திவிடுவார். இதனால் ஒவ்வொரு பெட்டிகளிலும் இருக்கும் தனிப்பட்ட உருளைகளில் இருக்கும் காற்றழுத்தம் அதிகமாவதால் லிவர்கள் இயங்கி வேகத்தடை கட்டைகள் சக்கரங்களை அழுத்தி வண்டியை நிறுத்துகின்றன.

பெட்டிகளில்
-----------

இந்தியாவில் சிவப்பு பிடியுடன் அபாயச் சங்கிலி
தொடர்வண்டி பெட்டிகளில் சிவப்பு நிறத்தில் உள்ள சங்கிலியைப் பிடித்து இழுக்கும்போது ஒரு வால்வு திறந்து ஒட்டுநர் செய்ததைப்போல ஒருபக்கம் காற்றழுத்தம் நின்றுபோய்விட வண்டிகளில் உள்ள உருளைகளின் காற்றழுத்தத்தால் வண்டிச் சக்கரங்களை வேகத்தடைக் கட்டைகள் அழுத்தி வண்டி நிற்கும்.

தண்டம்
------

இந்தியாவில் சட்டவிரோதமாக சிலர் வண்டிகளை அபாயச் சங்கிலியை இழுத்து நிறுத்துகின்றனர்.இதனால் தேவையின்றி ஒருவர் வண்டியை நிறுத்தினால் இந்திய தொடர்வண்டி நிறுவனத்தால் ரூ ஆயிரம் தண்டம் அல்லது ஒராண்டுவரை சிறைத் தண்டனை விதிக்கப்படுகிறது.

மேற்கோள்
--------

1. ↑  "Jargon and Technical Terms, etc". *Indian Railway Fan Club*. 2007-01-14 அன்று பார்க்கப்பட்டது. External link in `|work=` (உதவி)
நாக வழிபாட்டில் ஒருவர் 
 உடுப்பியில் நாக வழிபாடு 
 உடுப்பியில் நடைபெற்ற நாக வழிபாட்டில் நடத்தப்படும் ஒரு செயல்திறன் 
 நாக வழிபாட்டின் போது வரையப்பட்ட ஒரு மண்டலம் 
**நாகாராதனை** (நாக ஆராதனை, *Nagaradhane)* என்பது பாம்பு வழிபாட்டின் ஒரு வடிவமாகும். இதுவும் பூத கோலம் என்ற நடன வடிவமும் தட்சிண கன்னடா, உடுப்பி, காசர்கோடு ஆகிய இடங்களை உள்ளடக்கிய துளு நாடு என்ற பகுதியில் நிலவும் தனித்துவமான பாரம்பரியங்கள் ஆகும். இது துளு மக்களால் பின்பற்றப்படுகிறது. பாம்புகள் தெய்வங்களாக மட்டும் பார்க்கப்படுவதில்லை. பல சமூக, மத மற்றும் சுற்றுச்சூழல் காரணங்களுக்காக மதிக்கப்படுகின்றன, திருப்திப்படுத்தப்படுகின்றன, மேலும் பாதுகாக்கப்படுகின்றன.

தோற்றம்
-------

பாம்புகள் இந்தியாவில் சக்தி, பிரமிப்பு மற்றும் மரியாதையுடன் தொடர்புபடுத்தப்பட்டுள்ளன. இந்து புராணங்களின்படி, விஷ்ணு, ஆதிசேசன் என்ற மாபெரும் பாம்பின் நிழலில் ஓய்வெடுக்கிறார். சிவபெருமான் கழுத்தில் வாசுகி என்ற பாம்பை அணிந்துள்ளார். 

இதன் தோற்றத்தை கண்டுபிடிப்பது கடினம். துளு மக்களிடையே சில குலங்கள் நாகவம்சி வம்சாவளியைச் சேர்ந்தவர்கள் என்பதால், பாம்பு வழிபாடு அவர்களால் பிரபலப்படுத்தப்பட்டிருக்கலாம். பாம்பு வழிபாட்டின் பெரும்பாலான சடங்குகள் பிராமணர்களால் செய்யப்படுகின்றன என்றாலும், நாக வழிபாடு இல்லாத ஒரு துளுவ குடும்பம் கூட இல்லை. அங்கு இவர்களின் மத்தியில் அளியா சந்தான பரம்பரையின் படி நாக தேவதையை வணங்குகிறார்கள். 

துளு நாடு அல்லது தெற்கு கர்நாடகாவின் சில பகுதியில் விவசாயமும் பிரதானமாக உள்ளது. இந்த வயல்களில் பாம்புகள் கொறித்துண்ணிகளிடமிருந்து பயிரைக் காப்பாற்ற உதவுகின்றன. பாம்புகளை வணங்குவதற்கு இது ஒரு நம்பத்தகுந்த காரணமாக இருக்கலாம்.

 உடுப்பியின் மூடுபெள்ளெ கிராமத்தில் 'பெள்ளெ படகுமனே' கோயிலில் நாக வழிபாட்டின் போது வரையப்பட்ட மண்டலம்

மேலும் காண்க
------------

* யக்சகானம்
* தெய்யம்
* நாக வழிபாடு

குறிப்புகள்
-----------

* பரணிடப்பட்டது 2019-03-09 at the வந்தவழி இயந்திரம்
*

வெளி இணைப்புகள்
---------------

* Naga possession videos
* naga darshana video
* dakke da bali video
* nagamandala with tulu explanation
* துடுப்பாட்டம் வலைவாசல்

**அமெரிக்கத் துடுப்பாட்ட சங்கம்**  (Americas Cricket Association) வட, தென் அமெரிக்காக்கள் மற்றும் கரிபியன் நாடுகளில் துடுப்பாட்டப் போட்டிகளை மேற்பார்வையிடும் ஓர் பன்னாட்டு அமைப்பாகும். இது பன்னாட்டுத் துடுப்பாட்ட அவையின் வழிநடத்தலில் இயங்குகிறது. பதினெட்டு அங்கத்தினர் நாடுகளைக் கொண்ட இச்சங்கம் இவ்வலயத்தில் துடுப்பாட்டத்தின் வளர்ச்சி, சந்தைப்படுத்துதல் மற்றும் நிர்வாகத்திற்கு பொறுப்பேற்கிறது.

அமெரிக்கத் துடுப்பாட்ட சங்கம் உலகக்கிண்ணத்திற்கு தகுநிலை போட்டிகளில் பங்கேற்க வகை செய்யும் முதன்மை பன்னாட்டுப் போட்டிகளான **பதுஅ அமெரிக்காக்களின் வாகையாளர்** போட்டிகளை நடத்துகிறது. இவ்வலயத்தில் முதன்முறையாக கரீபியன் தீவுகளில் 2007 உலகக்கிண்ணம் நடைபெற்றது.

அமெரிக்கத் துடுப்பாட்ட சங்க அங்கத்தினர் நாடுகள்
-----------------------------------------------

முழுமையான தேர்வு நிலை

* மேற்கிந்தியத் தீவுகள்

துணை அங்கத்தினர் நிலை

* அர்கெந்தீனா
* பெர்முடா
* கனடா
* கேமன் தீவுகள்
* ஐக்கிய அமெரிக்கா

இணை நிலை அங்கத்தினர்கள்

* பஹமாஸ்
* பெலீசு
* பிரேசில்
* சிலி
* கோஸ்ட்டா ரிக்கா
* கியூபா
* மெக்சிக்கோ
* பனாமா
* சுரிநாம்
* துர்கசு கைகோசு தீவுகள்
* பெரு
* போக்லாந்து தீவுகள்

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2012-06-18 அன்று மூலம் பரணிடப்பட்டது. 2011-01-22 அன்று பார்க்கப்பட்டது.

வெளியிணைப்புகள்
---------------

* ICC Americas development பரணிடப்பட்டது 2007-09-26 at the வந்தவழி இயந்திரம்
**அபிசேக் ரகுராம்** (பிறப்பு: 1985) இந்திய கருநாடக இசைப் பாடகர் ஆவார்.

வாழ்க்கை
--------

அபிசேக் ரகுராம்
அபிசேக் கருநாடக இசைக்கலைஞர்களின் குடும்பத்தில் பிறந்தவர். புகழ்பெற்ற மிருதங்க கலைஞர் சங்கீத கலாநிதி பாலக்காடு ஆர். ரகுவின் பேரனாவார். இவரது தாயார் வயலின் கலைஞர் லால்குடி செயராமனின் உறவினராவார். வீணைக் கலைஞர் ஜெயந்தி குமரேஷ் இவரது தாயாரின் உடன்பிறப்பாவார். தமது இளவயதிலேயே மிருதங்கத்தையும் கஞ்சிராவையும் கற்கத் துவங்கினார். பின்னாளில் செம்மங்குடி மரபைச் சார்ந்த பி. எஸ். நாராயணசாமியிடம் வாய்ப்பாட்டுக் கற்றுக் கொள்ளலானார்.

தமது ஏழாம் அகவையில், *மழலை மேதை* என்ற போட்டியில் மிருதங்க வாசிப்பிற்காக தங்கப் பதக்கம் பெற்றார். 1996இல் எஸ். பாலச்சந்தர் அறக்கட்டளை நடத்திய *பல்லவி* பாட்டுப்போட்டியில் முதல் பரிசு பெற்றார். 2013இல் மியூசிக் அகாதெமியில் நடத்திய இவரது கச்சேரி இசை விமரிசகர்களிடையே நல்ல வரவேற்பைப் பெற்றது.

விருதுகள்
---------

* சங்கீத நாடக அகாதெமியின் உசுத்தாது பிசுமில்லா கான் யுவ புரசுக்கார், 2013

மேற்சான்றுகள்
-------------

1. ↑
2. ↑
3. ↑
4. ↑  தி இந்துவில் விமரிசனக் கட்டுரை

வெளியிணைப்புகள்
---------------

* *Learning from the best* - அபிசேக் அளித்த செவ்வி
**பழவனக்குடி காசி விசுவநாதர் கோயில்** திருவாரூர் மாவட்டத்தில் உள்ள சிவன் கோயிலாகும்.

அமைவிடம்
--------

இக்கோயில் திருவாரூர் மாவட்டத்தில் குடவாசல் வட்டத்தில் கொரடாச்சேரி அருகில் அமைந்துள்ளது. இப்பகுதியில் முற்காலத்தில் பழங்களை அதிகமாக விளைவித்ததால் இவ்விடம் பழவனக்குடி என்ற பெயரைப் பெற்றது.

இறைவன், இறைவி
-------------

இக்கோயிலின் மூலவராக காசி விசுவநாதர் உள்ளார். இங்குள்ள இறைவி விசாலாட்சி ஆவார். இங்குள்ள மூலவர் காசியிலிருந்து கொண்டுவரப்பட்டவர் என்று கூறுகின்றனர். காசிக்குச் செல்ல முடியாதவர்கள் இங்கு வந்து இறைவனை வணங்கினால் காசிக்குச் சென்ற பலன் கிடைக்கும் என்று நம்புகின்றனர்.

அமைப்பு
-------

இக்கோயிலின் நுழைவாயில் கிழக்குத் திசையில் உள்ளது. திருச்சுற்றில் தட்சிணாமூர்த்தி, லிங்கோத்பவர், விநாயகர், வள்ளி தெய்வானையுடன் கூடிய சுப்பிரமணியர், பைரவர், துர்க்கையம்மன், சனீசுவரர் ஆகியோர் உள்ளனர். அருகில் சண்டிகேசுவரர் உள்ளார். கோயிலின் எதிரில் குளம் உள்ளது.1968, 2000, 2013 ஆகிய வருடங்களில் இக்கோயிலில் குடமுழுக்குகள் நடைபெற்றுள்ளன.சோழ மன்னர்களும், பிற மன்னர்களும் இங்கு வழிபாடு செய்துள்ளனர்.

திருவிழாக்கள்
-------------

பிரதோஷம், அமாவாசை, ஆருத்ரா தரிசனம், பங்குனி உத்திரம், தமிழ் வருடப்பிறப்பு, வைகாசி விசாகம், மாசி மகம் போன்ற விழாக்கள் இக்கோயிலில் கொண்டாடப்படுகின்றன.

மேற்கோள்கள்
-----------

1. 1 2 3 4  அருள்மிகு காசி விஸ்வநாதர் திருக்கோயில், தினமலர் கோயில்கள்
ஸ்ரீகாகுளம் அருகே நாகவள்ளி ஆறு.
**நாகவள்ளி ஆறு** (The River Nagavali) என்பது இந்தியாவின் ஆந்திரப்பிரதேச மாநிலத்தின் வடக்குப் பகுதி மற்றும் ஒடிசாவின் தெற்குப் பகுதி ஆகிய நிலங்களில் பாயும் முக்கிய ஆறுகளில் ஒன்றாகும் இந்த ஆறு. இந்த ஆறு ருசிகுல்ய ஆறு மற்றும் கோதாவரி வடிநிலங்களுக்கு இடையே பாய்கிறது. இந்த ஆறு **லாங்குல்யா ஆறு** என்றும் அழைக்கப்படுகிறது.

தோற்றம் மற்றும் போக்கு
----------------------

ஒடிசாவின் காலாஹந்தி மாவட்டத்தில் லக்பகால் என்ற இடத்திற்கருகே கிழக்குத் தொடர்ச்சி மலையின் 1300 மீட்டர்(4300 அடி) உயர சரிவுகளில் நாகவள்ளி ஆறு உற்பத்தியாகிறது.  இந்த ஆற்றின் புவியியல் ஆய அச்சுத் தொலைவுகள் வட அட்சரேகை 18 10 முதல் 19 44 வரை மற்றும் கிழக்குத் திசையில் 82 53 முதல் 84 05 வரையுள்ளவை ஆகும். நியமகிரி மலைகளில் பாக்சைட் சுரங்கம் அமைக்க உத்தேசித்திருக்கும் பகுதியானது நாகவளி ஆற்றின் வடிநிலத்தில் அமைந்துள்ளது.  

இந்த ஆற்றன் மொத்த நீளமானது சற்றேறக்குறைய 256 கி.மீ (159 மைல்கள்) ஆகும். இத்தொலைவில் 161 கி,மீ (100 மைல்க ள்) ஒடிசாவிலும் மற்றும் மீதமுள்ள நீளமானது ஆந்திரப்பிரதேசத்திலும் பாய்ந்து வளப்படுத்துகிறது. இந்த ஆற்றின் வடிநிலப் பகுதியானது 9510 சதுர கி.மீ (3670 சதுர மைல்கள்) பரப்பைக் கொண்டுள்ளது. நாகவள்ளி ஆறானது ஒடிசா மற்றும் ஆந்திரப்பிரதேசத்தில் முறையே 4462 சதுர கி,மீ (1723 சதுர மைல்கள்) மற்றும் 5048 சதுர கி.மீ (1949 சதுர மைல்கள்) வடிநிலப்பகுதியைக் கொண்டுள்ள மாநிலங்களுக்கிடையே பாயும் ஆறாக உள்ளது. இந்த ஆற்று வடிநிலம், ஆண்டொன்றுக்கு 1000 மி.மீ (39 அங்குலம்) மழைப்பொழிவைப் பெறுகிறது. இந்த ஆற்றின வடிநிலப்பகுதியின் பெரும்பான்மை நிலப்பகுதியானது மலை சார்ந்த பகுதிகளாகவும் பழங்குடியின மக்கள் வாழும் பகுதியாகவும் அமைந்துள்ளது. இந்த ஆறானது, ஒடிசாவின் காலாஹந்தி, இராயகாடா மற்றும் கோராபுட் மாவட்டங்களிலும் மற்றும் ஆந்திரப்பிரதேசத்திலுள்ள சிறிகாகுளம் விழியநகரம் மாவட்டங்கள் ஆகியவற்றில் பாய்ந்து வளப்படுத்துகிறது.

கிளை நதிகள்
-----------

ஜான்ஜவதி, பாரா, பல்டியா, சந்தலா, சித்தகுர்ஹா, ஸ்ரீகோனா, குமுதுகெட, வெட்டிகட, சுவனர்முகி, வேனிக்தா, ரிக்னீதா மற்றும் வேகவதி ஆகியவை நாகவள்ளி நதியின் முக்கிய கிளை நதிகளாக உள்ளன. சுவர்ணமுகி நதியானது தனது பிறப்பிடத்தை சாலூர் மண்டலில் தொடங்குகிறது. கிழக்கு நோக்கி பாய்ந்து சென்று இறுதியாக ஸ்ரீகாகுளம் மாவட்டத்தில் வங்காராவில் சங்கம் என்ற கிராமத்திற்கருகில் நாகவள்ளி ஆற்றுடன் சங்கமிக்கிறது.
வேகவதி ஆறானது பாசிபென்டா மண்டலின் பாசிபெண்டா குன்றுகளில் உற்பத்தியாகிறது.
**வேகவதி ஆறு** தனது தொடக்கத்தை கிழக்குத் தொடர்ச்சி மலையின் பச்சிபென்டா குன்றுகளில் கொண்டுள்ளது. இது சுவர்ணமுகி ஆற்றின் துணை நதியாகும். சுவர்ணமுகி நாகவள்ளி ஆற்றின் துணை நதியாகும். சாலூர் நகரம் மற்றும் பரதி ஆகியவை இந்த ஆற்றின் கரையோரத்தில் அமைந்துள்ளன. இந்த இடங்களில் இரண்டு சாலைப் பாலங்கள் உள்ளன.

நகரங்கள் மற்றும் பெருநகரங்கள்
-----------------------------

இராயகாடா நகரம் மற்றும் ஒடிசாவின் இராயகாடா மாவட்டத் தலைநகரம், நாகவள்ளி ஆறு நகரின் எல்லைப்பகுதிகளில் பாய்கிறது.
ஸ்ரீகாகுளம் நகரம், ஆந்திரப் பிரதேசத்தில் ஒரு மாவட்டத்தின் தலைநகரம்: நாகவள்ளி ஆறு ஸ்ரீகாகுளம் நகரம் வழியாகப் பாய்ந்து ஸ்ரீகாகுளம் நகரிலிருந்து 5 கி.மீ தொலைவிலுள்ள காலேபள்ளி என்ற கிராமத்தின் அருகே கடலில் கலக்கிறது
இராயகாடாவிற்கு அருகிலுள்ள ஹடிப்தார்: இது அழகான இயற்கைக் காட்சிகளைக் கொண்ட இடம். நாகவள்ளி ஆற்றின் போக்கில் காணப்படும் இரண்டு நீர்வீழ்ச்சிகள் உள்ளன. இங்குள்ள பாறைகள் பெரிய யானைகளைப் போன்ற தோற்றமளிக்கின்றன.

அடிக்குறிப்புகள்
----------------

1. ↑  Nagavali.CWC
2. ↑
**சுண்ணாம்பு கால்வாய்** (Sunnambu Canal) என்பது ஈரோடு நகரின் வடக்குப் பகுதியில் உள்ள நீர் வரத்துக் கால்வாய் ஆகும். முன்பு இக்கால்வாயானது இது பாயும் வழியில் உள்ள சுற்றுப்புற நிலங்களுக்கெல்லாம் பாசனத்திற்கான நீரை வழங்கிய இயற்கையான கால்வாயாகக் கொண்டாடப்பட்டுள்ளது. காவேரி ஆற்றின் சிறு துணை நதிகளுள் ஒன்றாக இருந்தும், சிற்றோடைகளிலிருந்துது பெறும் மழை நீர் மற்றும் கீழ் பவானி திட்டக் கால்வாயிலிருந்து கிடைக்கும் கசிவு நீர் ஆகியவற்றிலிருந்து தனக்கான நீர் மூலத்தைப் பெறுகிறது.

இந்தக் கால்வாய் சித்தோடுக்கு அருகில் தொடங்கி காவேரியோடு இணைந்து பயணித்து ஆர்.என். புதூருக்கு அருகில் முடிகிறது. இக்கால்வாயின் நீளம் 7 கிலோமீட்டர் (4.3 மைல்கள்) ஆகும். இந்தக் கால்வாயானது சொட்டையம்பாளையம் மற்றும் சூரியம்பாளையம் ஆகிய பகுதிகளைக் கடந்து செல்கிறது.

சூழலியல் பிரச்சனைகள்
--------------------

சமீபத்திய நாட்களில், எண்ணற்ற தோல் பதனிடும் தொழிற்சாலைகள், சாயப்பட்டறைகள், துணை ஆலைகள் மற்றும் வெளுக்கும் அலகுகள் ஈரோடு மாநகராட்சியின் இந்தப் பகுதியில் நிறுவப்பட்டுள்ளன. இப்பகுதியில் ஏற்பட்டுள்ள அதிக தொழிற்மயமாக்கல் வீதமானது இந்தக் கால்வாய்க்கு மோசமான விளைவுகளை ஏற்படுத்தியுள்ளது. தோல் பதனிடும் ஆலைகள், சாயமேற்றும் மற்றும் வெளுக்கும் நிறுவனங்களால் வெளியிடப்படும் பதப்படுத்தப்படாத அல்லது சுத்திகரிக்கப்படாத நீரியற் கழிவுகள் இந்தக் கால்வாயின் நீரினை இளஞ்சிவப்பு நிறமாக மாற்றியதோடு பயன்படுத்துவதற்கு ஏதுவற்ற தன்மையை உருவாக்கி விட்டது. மேலும் பல எண்ணற்ற தீய விளைவுகளையும் ஏற்படுத்தியுள்ளது. நோர்வே சார்ந்த நிறுவனங்களின் உதவியுடன் சில உயிரிய மற்றும் இயந்திரவியல் சுத்திகரிப்பு முறைகளை நடைமுறைப்படுத்துவதன் மூலம், இந்த கால்வாயின் மாசுபாட்டைக் கட்டுப்படுத்த அரசும், குடிமக்கள் நலன் சார்ந்த அமைப்புகளோடு சேர்ந்து இந்தக் கால்வாயில் ஏற்பட்ட சூழலியல் பிரச்சனைகளைக் கட்டுப்படுத்த பல நடவடிக்கைகளை எடுத்துள்ளனர்.

மேலும் காண்க
------------

* பெரும்பள்ளம் கால்வாய்

மேற்கோள்கள்
-----------

1. ↑  "Sunnambu Odai turns purple and Erode farmers, pale". தி இந்து.. பார்த்த நாள்: 27 January 2018.
2. ↑  "Sunnambu Odai: TNAU report awaited". தி இந்து.. பார்த்த நாள்: 27 January 2018.
**பழமொழிகள்** ஒரு சமுதாயத்தின் பழமையான சிந்தனையும், அறிவுச் சொத்தும், நீண்ட காலமாகப் புழக்கத்தில் இருந்து வரும் அனுபவக் குறிப்புகளும் ஆகும். பழமொழிகள் அச் சமுதாயத்தினரின் அனுபவ முதிர்ச்சியையும் அறிவுக் கூர்மையையும் எடுத்து விளக்குவதாக அமைகின்றன. இவை பெரும்பாலும் பதிவு செய்யப்படாத வாய்மொழி வழக்காகவும், நாட்டுப்புறவியலின் ஒரு கூறாகவும் அமைகின்றன. எடுத்துக்கொண்ட பொருளைச் சுருக்கமாகவும் தெளிவுடனும் சுவையுடனும் பழமொழிகள் விளங்க வைக்கின்றன. சூழமைவுக்கு ஏற்றமாதிரி பழமொழிகளை எடுத்தாண்டால் அந்தச் சூழமைவை அல்லது பொருளை விளங்க அல்லது விளக்க அவை உதவுகின்றன.

தமிழ் இலக்கிய வரலாற்றில் பழமொழிக்கு என்றே ஒரு தனி நூலாக பழமொழி நானூறு உள்ளது. அந்த நூலில் 400 பழமொழிகள் உள்ளன. தமிழின் பண்டைய இலக்கண நூலான தொல்காப்பியத்தில் (பொரு:479) பழமொழிகள் பற்றிய வரைமுறையாக "ஏதேனும் ஒரு சமூகச் சூழலில் ஒரு குறிப்பிட்ட கருத்தை உணர்த்துவதற்குத் துணையாக வரக்கூடிய (அல்லது பயன்படுத்தக் கூடிய) ஆழ்ந்த அறிவினைச் சுருக்கமாகவும் தெளிவாகவும் எளிமையாகவும் கூறும் பழமையான மொழி பழமொழி எனலாம்." என்று விளக்குகிறது. பழமொழிகள் பொய்ப்பதில்லை என்று அகநானூறு (அகம்.101) குறிப்பிடுகிறது.

இணைப்பு
-------

* தமிழ்ப் பழமொழிகளின் பட்டியல்

குறிப்புகள்
-----------

1. ↑  முனைவர் இரா.சாவித்திரி தமிழாய்வு இணையக் கல்விக் கழகம்
2. ↑  "Tamil Virtual University". *www.tamilvu.org*. 2021-08-24 அன்று பார்க்கப்பட்டது.
3. ↑  "Agananooru". *www.tamilvu.org*. 2021-08-24 அன்று மூலம் பரணிடப்பட்டது. 2021-08-24 அன்று பார்க்கப்பட்டது.

வெளி இணைப்புகள்
---------------

* பழமொழி தொகுப்பு - விளக்கங்களுடன் பரணிடப்பட்டது 2010-09-03 at the வந்தவழி இயந்திரம்
* பழமொழி படுத்திய பாடு -தேவமைந்தன்
* Tamil proverbs

|  |  |
| --- | --- |
| **நாட்டுப்புறவியல் இலக்கிய வடிவங்கள்** | தொகு |
| பழமொழி | விடுகதை | உவமை | மரபுத்தொடர் | சொலவடை |
**மயுமி ரகீம்** (mayumi raheem பிறப்பு 15 செப்டம்பர் 1991) இலங்கையைச் சேர்ந்த நீச்சல் வீராங்கனை. 2006 ஆம் ஆண்டு நடைபெற்ற தெற்காசிய விளையாட்டுப் போட்டிகளில் பெண்கள் பிரிவில் 50 மீற்றர், 100 மீற்றர், 200 மீற்றர் பிரஸ்ட்ஸ்ரோக் நீச்சலில் மூன்று தங்கப்பதக்கங்கள் வென்றார். மேலும் நான்கு வெள்ளிப் பதக்கங்கள், மூன்று வெண்கல பதக்கங்கள் வென்று ஆசிய விளையாட்டுப் போட்டியில் சாதனை படைத்தார்.

2006 ஆம் ஆண்டு ஆஸ்திரேலியாவில் மெல்போர்னில் நடைபெற்ற பொதுநலவாய விளையாட்டுப் போட்டிகளில் பெண்கள் பிரிவில் 50 மீற்றர் பிரஸ்ட்ஸ்ரோக் நீச்சலில் அரையிறுதிப் போட்டிக்குத் தெரிவானார். 2005, 2006 ஆம் ஆண்டுகளில் நடைபெற்ற உலக சாம்பியன்சிப் போட்டிகளில் இலங்கையை பிரதிநிதித்துவப்படுத்தி கலந்து கொண்டார். 2008 ஆம் ஆண்டு பெய்ஜிங் சீனாவில் நடைபெற்ற ஒலிம்பிக்கில் போட்டியிட்டார்.

இலங்கையில் பல தேசியப் பதிவுகளை நிகழ்த்தியுள்ளார். தனது எட்டாவது வயதில் இருந்து நீச்சல் பயில ஆரம்பித்தார். 2006 ஆம் ஆண்டு தென் ஆசிய விளையாட்டுப் போட்டியின் இலங்கை தேசியக் குழுவின் தலைவராக செயற்பட்டார்.

மயுமி தற்சமயம் சிங்கப்பூரில் வசிக்கின்றார். அங்கு தென் கிழக்காசியாவின் யுனைடட் வேர்ல்ட் கல்லூரியில் சர்வதேச இளங்கலைப் பட்டத்தை நிறைவு செய்தார். மயுமி முன்னர் இலங்கையிலும், நியுசிலாந்திலும் வசித்துள்ளார். 2006 ஆம் ஆண்டில் சிங்கப்பூர் தேசிய திறந்த சாம்பியன்சிப்பில் 200 மீற்றர் பிரஸ்ட்ஸ்ரோக் நீச்சலில் இரண்டாவது இடத்தைக் கைப்பற்றினார். இவர் 2004-07 ஆம் ஆண்டுகளில் சிங்கப்பூர் நீச்சல் கழக உறுப்பினராக இருந்தார். அங்கு ஆஸ்திரேலியப் பயிற்சியாளரான ஜான் மர்பி என்பவரின் கீழ் பயிற்சி பெற்றார். அவர் ஆஸ்திரேலியா திரும்பிய பின் முன்னால் சிங்கப்பூர் தேசிய வீரரான டேவிட் லிம் என்பவரிடம் பயிற்சி பெற்றார். பின்பு கிராஸ்ரூட் சங்கத்தில் அமெரிக்க பயிற்றுவிப்பாளரான ஜக் சிம்மன் என்பவரிடம் பயிற்சி பெறுகின்றார்.

2010 ஆம் ஆண்டில் நடக்கவிருக்கும் தென் ஆசிய விளையாட்டுக்களில் பங்குபற்றவில்லையென அறிவித்தார்.

மேற்கோள்கள்
-----------

1. ↑
2. ↑
3. ↑
பழங்கள் மற்றும் மரக்கறிகளை நீண்டகாலம் பாதுகாத்துப் பிற்பாடு பயன்படுத்துவதற்காக உருவாக்கப்படும் ஒரு உணவுப் பொருளே **பழப்பாகு** (*Fruit preserves*) ஆகும். இவ்வுணவுப் பொருள் அடைப்பான்களில் அடைக்கப்பட்டு விற்பனை செய்யப் படுகின்றது. இதில் பாகுப் பொருளாக முற்காலத்தில் சீனி அல்லது தேன் பயன்படுத்தப்பட்டாலும், தற்போது இயற்கைப் பெக்டினே பயன்படுத்தப்படுகிறது.

பழப்பாகு தயாரிக்கும் முறை
-------------------------

பழப்பாகானது பழசாற்றில் உள்ள பெக்டின் என்ற சத்துடன், சர்க்கரை, சிட்ரிக் அமிலம் ஆகியவற்றைச் சேர்த்து கொதிக்க வைத்து கெட்டிப்டுத்தபட்டது ஆகும்.

பல வகை பழப்பாகு தயாரிக்கும் முறை
* ஆப்பிள் - 1
* கொய்யா - 2
* பப்பாளி பழம் - 1
* வாழைபழம் - 1
* ஆரஞ்சு - 1
* திராட்சை - 1/4 கிலோ
* சப்போட்டா - 2
* அன்னாச்சி பழம் - 1
* சர்க்கரை - 3/4 கிலோ
* சிட்ரிக் அமிலம் - 1/4 தேக்கரண்டி

செய்முறை
--------

எல்லா பழங்களையும் சேர்த்து கூழாக்கி 1 கிலோ அளவு ஆக்கி கொள்ளவேண்டும். இக்கூழுடன் சர்க்கரை சேர்த்து அளவான தீயில் வேகவிடவேண்டும். பழப்பாகு கெட்டியாகி பதம் வரும் தருவாயில் சிட்ரிக் அமிலம் சேர்த்து கலக்க வேண்டும். பின்பு ஒரு கரண்டியில் பழபாகுவை எடுத்து வழிய விடும்பொழுது பழப்பாகு தாள்போன்று விழந்தால் பழபாகு பதம் வந்துவிட்டது என்று தெரிந்து கொள்ளலாம். பதம் வந்தவுடன் அடுப்பில் இருந்து இறக்கிவிட வேண்டும். பின்பு கிருமி நீக்கம் செய்யப்பட்ட கண்ணாடிக் குப்பியில் நிரப்பி சேமித்துக் கொள்ளவேண்டும். பழக்கூழ் புளிப்பாக இருந்தால் முக்கால் பங்கு சர்க்கரைக்கு பதிலாக ஒரு பங்கு சர்க்கரை சேர்த்து பழப்பாகு தயாரிக்கவேண்டும்.

மேற்கோள்கள்
-----------

1. ↑  தமிழ்நாடு பாடநூல் நிறுவனம் தொழிற்கல்வி மேல்நிலை இரண்டாம் ஆண்டு
**வ. அ. இராசரத்தினம்** (5 சூன் 1925 - 22 பெப்ரவரி 2001) புகழ் பெற்ற ஈழத்து சிறுகதை, நாவல் எழுத்தாளர். சுருக்கமாக "வ. அ." என அறியப்படுபவர். "ஈழநாகன்", "கீழக்கரை தேவநேயப் பாவாணர", "வியாகேச தேசிகர்" என்னும் பல புனைபெயர்களிலும் எழுதியுள்ளார்.

வாழ்க்கைக் குறிப்பு
-------------------

திருகோணமலை மாவட்டம், மூதூரைப் பிறப்பிடமாக கொண்ட இவரின் பெற்றோர் வஸ்தியாம்பிள்ளை, அந்தோனியா. தாமரைவில் இரோமன் கத்தோலிக்கப் பாடசாலையிலும் பின்னர் மூதூர் புனித அந்தோனியார் பாடசாலையிலும் கல்வி கற்றார். 1952 இல் மேரி லில்லி திரேசா என்பாரைத் திருமணம் புரிந்தார்.

இலக்கியப் பயணம்
---------------

1946 இல் மட்டக்களப்பு ஆசிரியர் பயிற்சிக் கல்லூரியில் சேர்ந்து ஆசிரியப் பயிற்சியைப் பெற்றார். அங்குதான் அவர் தனது *மழையால் இழந்த காதல்* என்ற சிறுகதையை எழுதினார். இது 1948 ஆம் ஆண்டு செப்டம்பரில் தினகரன் பத்திரிகையில் வெளிவந்தது. இவரது முதற் கவிதை திருகோணமலையில் இருந்து அ. செ. முருகானந்தனை ஆசிரியராகக் கொண்டு வெளிவந்த *எரிமலை* என்ற பத்திரிகையில் 1948 இல் வெளிவந்தது. இவர் தனது இலக்கியப் பயணத்தை சுய வரலாற்று நூலாக இலக்கிய நினைவுகள் என்ற பெயரில் எழுதியுள்ளார்.

அரசியலில்
---------

வ. அ. இராசரத்தினம் 1959 மூதூர் கிராமசபைத் தேர்தலில் பிரதேச சுயாட்சியை வலியுறுத்திப் போட்டியிட்டு வெற்றி பெற்றார்.

பிற்கால வாழ்க்கை
----------------

ஈழப்போரில் இராசரத்தினத்தின் குடும்பமும் பெரிதும் பாதிக்கப்பட்டது. அவரது சேகரிப்பிலிருந்த பெறுமதியான நூல்களும் அவரது வீட்டுடன் தீக்கிரையாகின. வீடிழந்து இடம்பெயர்ந்து வாழ்ந்தார். அதனால் அவரது வீட்டிலிருந்த அவரது சொந்த அச்சுக்கூடமும் அழிந்தது. போரில் மனைவியை இழந்தார். வேறொரு தாக்குதல் சம்பவத்தில் தனது மகளையும், மருமகனையும் இழந்தார்.

இராசரத்தினம் 2001 பெப்ரவரி 22 வியாழக்கிழமை தனது 75-ஆவது அகவையில் மூதூரில் காலமானார்.

விருதுகள்
---------

* அகில இலங்கை சாகித்திய மண்டல விருது
* வட-கிழக்கு மாகாண சாகித்திய விருது
* இலங்கை அரசின் 'தமிழ்மணி' பட்டம்
* வடகிழக்கு மாகாண ஆளுநர் விருது

இவரது நூல்கள்
-------------

* *துறைக்காரன்* (நாவல்)
* *கொழுகொம்பு* (நாவல்)
* *கிரௌஞ்சப் பறவைகள்* (நாவல்)
* *ஒரு காவியம் நிறைவு பெறுகிறது* (சிறுகதைத் தொகுதி)
* *ஒரு வெண்மணற் கிராமம் காத்துக் கொண்டிருக்கின்றது* (நாவல்)
* *தோணி* (சிறுகதைத் தொகுதி)
* *பூவரசம் பூ* (மொழிபெயர்ப்புக் கவிதை)
* *மூதூர் புனித அந்தோனியார் கோயிலின் பூர்வீக வரலாறு* (சரித்திரம்)
* *இலக்கிய நினைவுகள்* (நினைவுக் கட்டுரைகள், அன்பர் வெளியீடு, திருக்கோணமலை, 1995)

மேற்கோள்கள்
-----------

1. ↑  அரசியலும் எழுத்தாளரும், ஈழநாடு, 19 திசம்பர் 1959
2. ↑  திரும்பிப்பார்க்கின்றேன், லெ. முருகபூபதி, பதிவுகள் (இணைய இதழ்), 18 சனவரி 2015
3. 1 2 3 4 5  பிரபல எழுத்தாளர் அ. அ. இராசரத்தினம் காலமானார், ஈழமுரசு, மார்ச் 1, 2001

வெளி இணைப்புகள்
---------------

தளத்தில்  
வ. அ. இராசரத்தினம் எழுதிய
 ***நூல்கள்*** உள்ளன.

* ஒரு காவியம் நிறைவு பெறுகிறது - நூலகம் திட்டம் பரணிடப்பட்டது 2006-05-10 at the வந்தவழி இயந்திரம்
* காவிய எழுத்தாளன் இராசரத்தினம் - மலைநாடானின் பதிவு
* துறைக்காரன் & ஒரு காவியம் நிறைவு பெறுகிறது - தமிழ்ப்புத்தக தகவல் திரட்டு
நினைவகத்தில் மதிப்பீடு ஒன்றை சேர்ப்பதற்கும், மீண்டும் பெறுவதற்குமான ஒரு வழிமுறையே **சுட்டு (Pointer)** ஆகும். சுட்டு ஒருவித தரவு இனம் ஆகும்.

கணினி நினைவகம் பல்லாயிர நினைவு கூறுகளால் ஆனது. அவை ஒவ்வொன்றுக்கும் ஒரு தனித்துவ முகவரி உண்டு. ஒரு சுட்டு ஒரு முகவரியை சேமிக்கின்றது. அந்த முகவரியில் என்ன மதிப்பீடு சேமிக்கப்பட்டுள்ளது என்பதை சுட்டுமூலம் சுட்டலாம்.

C சுட்டு எடுத்துக்காட்டு
------------------------

```
#include <stdio.h>
void main()
{
 char value;	/* A memeory location to hold a character */
 char *pointer;	/* Delcaration of a char pointer */
 value = 97;
 printf ("address and data of value: %u, %d \n", &value, value);
 pointer = &value;
 printf ("address and data of pointer: %u, %d \n", &pointer, pointer);
 printf ("\n Value stored in pointer = %d\n", pointer);
 printf (" Address of pointer : &pointer = %u\n", &pointer);
 printf (" Value pointed to: *pointer = %d\n", *pointer);
}
```

Results of the above example program
மேலே தரப்பட்டுள்ள எடுத்துக்காட்டில் பின்வருவற்றை குறித்து கொள்க:

pointer -> சுட்டுவின் என்ன மதிப்பீட்டை சேமித்து வைத்துள்ளதோ (ஒரு முகவரி) அதை தருகின்றது
&pointer -> சுட்டுவின் முகவரியை தருகின்றது
\*pointer -> சுட்டு சுட்டப்படும் மதிப்பீட்டை தருகின்றது
கி.மு. மூன்றாம் நூற்றாண்டு முதல் கி.பி. 8 ஆம் நூற்றாண்டு வரை உள்ள காலம் தமிழ்மொழியின் பழைய காலமாகும்.

கி.மு. மூன்றாம் நூற்றாண்டிலிருந்து  கி.மு. இரண்டாம் நூற்றாண்டு வரையுள்ள பழைய தமிழ்க்காலம் குகைகள் மற்றும் மட்பாண்டங்களில் இருந்து அறியப்படுகிறது. இங்கு பிராமி எழுத்து வடிவத்தில் உள்ள கல்வெட்டுகள் தமிழ் பிராமி என்று அழைக்கப்படுகின்றன. பழைய தமிழில் மிக நீண்ட உரை, தாெல்காப்பியத்தில் காணப்படுகிறது. இது தமிழ் இலக்கணம் மற்றும் கவிதைகளின் ஆரம்பகால தாெகுப்பாகும். அதன் கருத்துக்கள் கி.மு. 1 ஆம் நூற்றாண்டைவிட பழமையானது. பழைய தமிழில் ஏராளமான இலக்கிய படைப்புகளும் தப்பிப்பிழைத்திருக்கின்றன. சங்க இலக்கியங்கள் என்று மொத்தமாக 2,381 கவிதைகள் உள்ளன. இந்த கவிதைகள் வழக்கமாக கி.பி. முதல் நூற்றாண்டிலிருந்து கி.பி. 5-ஆம் நூற்றாண்டு வரையுள்ள நிகழ்ச்சிகளைக் குறிப்பிடுகிறது. அக்காலத்தில்தான் மதச்சார்பற்ற இலக்கியங்கள் அதிகமாக இருந்திருக்கின்றன. பழைய தமிழ் மொழியில் உள்ள மற்ற இலக்கிய படைப்புகள் திருக்குறள், சிலப்பதிகாரம் மற்றும் மணிமேகலை பாேன்றவை. இவை  5 மற்றும் 8 ஆம் நூற்றாண்டுகளுக்கு இடையில் எழுதப்பட்ட நெறிமுறை மற்றும் நாகரிக நூல்களாகும்.

மேற்காேள்கள்
------------


1. ↑  Nordhoff, Sebastian; Hammarström, Harald; Forkel, Robert ஏனையோர். தொகுப்பாசிரியர்கள் (2013). "Old Tamil". *Glottolog 2.2*. Leipzig: Max Planck Institute for Evolutionary Anthropology. .
இலிங்கத்தின் மீது சூட்டப்பட்டிருக்கிற வெள்ளி நாகாபாரணம் 
**நாகாபரணம்** என்பது இந்து சமயக் கோயில்களில் இறைவனுக்கு அலங்காரம் செய்யப்பயன்படும் ஆபணங்களில் ஒன்றாகும். சிவாலயங்களின் திருவிழா, பூசை நாட்களில் மூலவரான இலிங்கத்தின் மீது இந்த ஆபணம் சாற்றப்படுகிறது. ஐந்து தலை பாம்பானது படம் எடுப்பதைப் போன்ற அமைப்புடன் இந்த ஆபரணம் காணப்படுகிறது.

சிவபெருமான், விநாயகர், நாகங்கள், அம்மன் ஆகியோருக்கு நாகாபரணங்கள் அணிவிக்கப்படுகின்றன.

நாகாபரண அமைப்பு
---------------

இந்த ஆபணத்தில் ஐந்து தலை நாகம் படமெடுப்பதைப் போன்றும், அதனுடைய உடலானது லிங்கத்திருமேனியை சுற்றியும் அமைந்திருக்கும். செம்பு, வெள்ளி, தங்கம் போன்ற உலோகங்களில் இந்த நாகாபரணம் செய்யப்படுகிறது. 

நாகங்களின் உருவ அமைப்பினை செய்து இலிங்கத்திற்கு சூட்டுகின்றனர். இந்த ஆபணத்தினை பக்தர்கள் செய்து இந்துக் கோயில்களுக்குத் தருகின்றனர். அதனை யாகங்களில் வைத்து பூசித்து இறைவனுக்கு அணிவிக்கின்றனர்.

சிவாலயத்தில்
------------

சிவாலயத்தில் மூலவரான லிங்கத் திருமேனியைச் சுற்றி ஐந்து தலை நாகம் படமெடுப்பதைப் போன்ற தோற்றத்தில் நாக ஆபரணம் வைக்கப்படுகிறது. அக்னி நட்சத்திரக் காலங்களில் மேலிருந்து நீரை சொட்டுகின்ற தாராபாத்திரம் அமைக்கப்பட்டு அபிசேகம் நடைபெறுவதால் அக்காலங்களில் இந்த நாகாபரணம் வைக்கப்படுவதில்லை.

ஆதாரங்கள்
---------

1. ↑  ஆதிகும்பேஸ்வரருக்கு ரூ. 7 லட்சத்தில் புதிய நாகாபரணம் 07th February 2016 தினமணி
2. ↑  அக்னி நட்சத்திரம் தொடங்குவதால் திருவண்ணாமலை கோவிலில் நாளை முதல் தாராபிஷேகம் மே 03, 2016 மாலைமலர்.
**வ. சுப்பிரமணியம்** (*V. Subramaniami*)(பிறப்பு 25 அக்டோபர் 1935) என்பவர் இந்திய அரசியல்வாதியும் தமிழ்நாடு மேனாள் சட்டமன்ற உறுப்பினரும் ஆவார். இவர் கள்ளக்குறிச்சி மாவட்டம் திருநாவலூர் பகுதியினைச் சேர்ந்தவர். பள்ளிக் கல்வியினை சிதம்பரம் பச்சையப்பன் உயர்நிலைப் பள்ளியில் பயின்றுள்ளார். சுப்பிரமணியம் திராவிட முன்னேற்றக் கழக உறுப்பினர் ஆவார். இவர் 1971ஆம் ஆண்டு நடைபெற்ற தமிழ்நாடு சட்டப் பேரவைத் தேர்தலில் திமுக வேட்பாளராக உளுந்தூர்பேட்டை சட்டமன்றத் தொகுதியில் போட்டியிட்டு தமிழ்நாடு சட்டப் பேரவை உறுப்பினர் ஆனார்.

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | பெற்ற வாக்குகள் | வாக்கு விழுக்காடு (%) |
| --- | --- | --- | --- | --- |
| 1971 | உளுந்தூர்பேட்டை | திமுக | 36,191 | 57.87 |

மேற்கோள்கள்
-----------

1. ↑   *தமிழ்நாடு சட்டப் பேரவை "யார் எவர்" [Tamil Nadu Legislative Assembly "Who's Who"]*. 01.01.1972: Tamil Nadu Legislative Assembly Department. 1971. பக். 452.
2. ↑  Election Commission of India. "Statistical Report on General Election 1971" (PDF). 6 Oct 2010 அன்று மூலம் (PDF) பரணிடப்பட்டது. 19 April 2009 அன்று பார்க்கப்பட்டது.
**லூசோன் பொன்முதுகு மரங்கொத்தி** (*Luzon flameback*)(*கிரைசோகோலாப்ட்சு கெமாத்ரிபான்*) என்பது பிசிடே குடும்பத்தில் உள்ள ஒரு பறவை சிற்றினம் ஆகும். இது வடக்கு தீவுகளான லூசோன், பொலிலோ, கட்டன்டுவனேஸ் மற்றும் பிலிப்பீன்சின் மரிண்டுவுக் ஆகிய இடங்களில் காணப்படுகிறது. இது சில நேரங்களில் பெரிய பொன்முதுகு மரங்கொத்தியின் துணையினமாகக் கருதப்படுகிறது.

வாழ்விடம்
---------

 1883-ல் வரையப்பட்ட படம்
இதன் இயற்கையான வாழ்விடங்கள் வெப்பமண்டல ஈரமான தாழ் நில காடுகள் மற்றும் குறைவாக வெப்பமண்டல ஈரமான மலை காடுகளில் காணப்படுகின்றன. இது வாழ்விட இழப்பு மற்றும் சட்டவிரோத வனவிலங்கு வர்த்தகத்தால் அச்சுறுத்தப்படுகிறது. இது மரிண்டுவுக்பகுதியில் அழிந்திருக்கலாம் என நம்பப்படுகிறது.

விளக்கம்
--------

சிவப்பு முதுகுடன் காணப்படும் பெரிய மரங்கொத்தி இதனால் பெயர் மற்றும் மஞ்சள் நிற வயிற்றுடன் காணப்படும். ஆண் பெண் பால் ஈருருமை காணப்படும். ஆண்களுக்குச் சிவப்பு முகடு உள்ளது. அதே சமயம் பெண் வெள்ளை புள்ளிகளுடன் கூடிய மந்தமான கருப்பு முகடு உள்ளது.

மேற்கோள்கள்
-----------

1. ↑  BirdLife International (2016). "*Chrysocolaptes haematribon*". *IUCN Red List of Threatened Species* **2016**: e.T22726566A94925638. doi:10.2305/IUCN.UK.2016-3.RLTS.T22726566A94925638.en.. பார்த்த நாள்: 12 November 2021.
2. ↑  Allen, Desmond (2020). *Birds of the Philippines*. Barcelona: Lynx and Birdlife International Field Guides.
3. ↑  "Luzon Flameback". *eBird*.

 பொதுவகத்தில் Chrysocolaptes haematribon பற்றிய ஊடகங்கள்

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q2967366
* விக்கியினங்கள்: Chrysocolaptes haematribon
* Avibase: 4A1E2B7FC796EB2D
* BirdLife: 22726566
* ஈபேர்டு: luzfla1
* GBIF: 8370569
* iNaturalist: 201083
* ITIS: 1145303
* IUCN: 22726566
* என்.சி.பி.ஐ: 1517780
* Xeno-canto: Chrysocolaptes-haematribon

 |
**லூசு மோகன்** என அழைக்கப்படும் **ஆறுமுகம் மோகனசுந்தரம்** (*Arumugam Mohanasundaram*, 8 பெப்ரவரி 1928 - 16 செப்டம்பர் 2012), தமிழ்த் திரைப்பட நடிகர் ஆவார். இவர் ஆயிரத்திற்கும் மேற்பட்ட திரைப்படங்களில் நகைச்சுவை நடிகராக நடித்திருக்கிறார். சென்னைத் தமிழில் சரளமாகப் பேசி நடித்ததனால் இவர் பிரபலமானார். பல மேடை நாடகங்களிலும் இவர் நடித்திருக்கிறார்.

வாழ்க்கைச் சுருக்கம்
--------------------

காஞ்சிபுரத்தில் பிறந்தவர் மோகன். இவரது தந்தை லூசு ஆறுமுகமும் ஒரு நகைச்சுவை நடிகரே. 1944 ஆம் ஆண்டில் வெளியான ஹரிச்சந்திரா திரைப்படத்தில் பு. உ. சின்னப்பாவிடன் இணைந்து நடித்தார். ஆனாலும், இவர் பிற்காலத்தில் கமலகாசன், இரசினிகாந்து ஆகியோரின் திரைப்படங்களில் நடித்துப் புகழ் பெற்றார்.

1979 இல் வெளியான ரோசாப்பூ ரவிக்கைக்காரி என்ற திரைப்படம் இவருக்குப் பெரும் புகழைத் தேடிக் கொடுத்தது. தொடர்ந்து ஆயிரத்திற்கும் மேற்பட்ட திரைப்படங்களில் நடித்தார். தமிழ் தவிர மராத்தி, போச்புரி, இந்தி, துளு ஆகிய மொழிப்படங்களிலும் நடித்துள்ளார். 2000 ஆம் ஆண்டில் தமிழக அரசின் கலைமாமணி விருது இவருக்கு வழங்கப்பட்டது.

பிற்காலம்
---------

இவரது கடைசித் திரைப்படம் தங்கர் பச்சானின் அழகி (2002) ஆகும். இவரது மனைவி பச்சையம்மாள் 2004 ஆம் ஆண்டில் இறந்து விட்டார். லூஸ் மோகன் சென்னை மயிலாப்பூரில் உள்ள தனது சொந்த வீட்டில் மகன் கார்த்திகேயனுடன் வசித்து வந்தார். உடல்நலக் குறைவு காரணமாக 2012 செப்டம்பர் 16 ஞாயிற்றுக்கிழமை காலமானார். மறைந்த லூஸ் மோகனுக்கு ஒரு மகனும், மூன்று மகள்களும் உள்ளனர்.

மேற்கோள்கள்
-----------

1. 1 2 3 4 5 6 7  Peter, Petlee (17 செப்டம்பர் 2012). "Tamil comedian 'Loose' Mohan passes away". *த இந்து*. .

வெளி இணைப்புகள்
---------------

* "Loose Mohan passes away". *Times of India*. 16 செப்டம்பர் 2012. .
* "Loose Mohan alleges negligence by son". *CNN-IBN*. 22 October 2011. Archived from the original on 5 டிசம்பர் 2011. .
* ஐ.எம்.டி.பி இணையத்தளத்தில் லூசு மோகன்
**லூடுலோ** (Ludlow) என்பது அமெரிக்கக் கூட்டு நாட்டில், கொலராடோ மாநிலத்தில் லாசு ஆனிமாசு வட்டத்தில் (கவுன்ட்டியில்) உள்ள மக்களற்ற ஊர் (ghost town). இவ்வூர், 1914 ஆம் ஆண்டில் நிகழ்ந்த படுகொலையால் வரலாற்றுப் பெயர் பெற்றது. இவ்வூர் சாங்கிரே டி கிறிசிட்டோ மலைகள்சாங்கிரே டி கிறிசிட்டோ மலைகளின் (Sangre de Cristo Mountains) அடிவராத்தில் அமைந்துள்ளது. இவ்வூரில் 11 குழந்தைகள் உட்பட, நிலக்கரி சுரங்கத்தொழிலாளிகள் உட்பட 20 பேர் கொலராடோ நேசனல் கார்டுகளால் (Colorado National Guards)படுகொலை செய்யப்பட்டனர். படுகொலை செய்யப்பட்ட இடம் சனவரி 16, 2009 அன்று இறந்த சுரங்கத்தொழிலாளிகளின் நினைவாக நாட்டு வரலாற்று அடையாளக்குறிகளில் ஒன்றாக அறிவிக்கப்பட்டு, சூன் 28, 2009 அன்று நிறுவப்பட்டது. 

லூடுலோ, அமெரிக்கக் கூட்டு நாடுகளின் மாநிலங்களின் ஊடே செல்லும் நெடுஞ்சாலை 25 இல் கொலராடோவில் உள்ள டிரினிடாடு (Trinidad) என்னும் ஊருக்கு 19 கி.மீ (12 மைல்)) மேற்கே அமைந்துள்ள ஊர்.

மேற்கோள்களும் அடிக்குறிப்புகளும்
--------------------------------

1. ↑  McPhee, Mike. "Mining Strike Site in Ludlow Gets Feds' Nod." *Denver Post.* June 28, 2009.

வெளி இணைப்புகள்
---------------

* மக்கள் துறந்த ஊர் பற்றிய செய்திகள்
* லூடுலோவுக்கு செல்ல தரைவழிப்படம்
புளூ பென்னி அருங்காட்சியகம்
**புளூ பென்னி அருங்காட்சியகம்** (*Blue Penny Museum*) மொரிசியசு நாட்டின் தலைநகரமான போர்ட் லூயிசு நகரத்தில் இருக்கும் ஒரு வர்த்தக வளாகத்தில் அமைந்துள்ளது. மொரியசு நாட்டின் வரலாறு மற்றும் கலைக்காக இந்த அருங்காட்சியகம் அர்ப்பணிக்கப்பட்டுள்ளது. 2001 ஆம் ஆண்டு நவம்பர் மாதத்தில் புளூ பென்னி அருங்காட்சியகம் திறந்து வைக்கப்பட்டது.

அருங்காட்சியக சேகரிப்பில் 1847 ஆம் ஆண்டு காலத்தின் நீலப் பென்னி மற்றும் சிவப்புப் பென்னி அஞ்சல் வில்லைகள் இடம்பெற்றுள்ளன. இந்த அஞ்சல் தலைகள் 1993 ஆம் ஆண்டு மொரிசிய வணிக வங்கியின் தலைமையிலான மொரிசிய நிறுவனங்களின் கூட்டமைப்பால் $2,000,000 விலைக்கு வாங்கப்பட்டு கிட்டத்தட்ட 150 ஆண்டுகளுக்குப் பிறகு மொரிசியசுக்கு கொண்டு வரப்பட்டன. இந்த அஞ்சல் வில்லைகளின் மூலங்கள் தற்காலிகமாக மட்டுமே ஒளிரும் வகையிலும் பெரும்பாலான நேரங்களில் பிரதிகளை மட்டுமே பார்க்க இயலும் வகையிலும் வைக்கப்பட்டு பாதுகாக்கப்படுகின்றன. 

மொரிசியசு வர்த்தக வங்கியால் நிறுவப்பட்ட இந்த அருங்காட்சியகத்தில் 1881 ஆம் ஆண்டு பிரான்சு நாட்டு சிற்பி பிராசுபர் டி பினேயினால் உருவாக்கப்பட்ட பால் மற்றும் வர்ஜீனியாவின் அசல் சிலையும் இடம் பெற்றுள்ளது,

மேற்கோள்கள்
-----------

1. 1 2 3  "Mauritius museums information". 2012-04-22 அன்று மூலம் பரணிடப்பட்டது. 2007-05-11 அன்று பார்க்கப்பட்டது.
2. ↑  Prosper d’Epinay by Emmanuel Richon.

புற இணைப்புகள்
--------------

* Blue Penny Museum, *Blue Penny Museum* Website
* Mauritius Stamps Album